Keď si zakúpite investičné zlaté mince alebo tehly a necháte si ich doviezť domov, budete si musieť odpovedať na otázky ohľadom ich skladovania a ohľadom manipulácie s drahým kovom. Mince alebo malé množstvo tehličiek si nevyžadujú veľké priestory na uskladnenie. Pri väčších objemoch sa však odporúča zriadenie trezoru, prípadne zabezpečenie poplašného zariadenia.
Zlato si ako chemický prvok zachováva svoje chemické a fyzikálne vlastnosti a za bežných podmienok neoxiduje. Rovnako je odolné proti poškriabaniu a mechanickému poškodeniu.